Kagajan de Oras
Kagajan de Oras (tag. Lungsod ng Cagayan de Oro) – miestas Filipinuose, Mindanao salos šiaurėje, prie Kagajano upės žiočių ir Mindanao jūros Makachalaro įlankos. Šiaurės Mindanao regiono ir Rytų Misamio provincijos centras. Jūrų uostas. Oro uostas. Žvejyba. Perdirbami žemės ūkio produktai. Ryžių, ananasų, kokosų, bananų auginimas. Yra du universitetai (įkurti 1933 ir 1978 m.). Kagajan de Oras pradėjo kurtis XVII a.